Tira n usenṭeḍ d tin i yeǧǧan imeɣri ad d-yidir deg uraǧu, yezga yettnadi ixef n tifrat maca abrid-is d win iḍulen s waṭas. Nayla, macci d ungal isahlen i tɣuri, d win yesɛarqen lǧerrat i yimeɣri. Yal ixef d abrid nniḍen, d asentel nniḍen, ayen yeǧǧan imaɣri yettruḥu yettuɣal deg taɣuri-ines. Asenṭeḍ-agi d win id-yellan labaɛda deg uḥric Ataftar n Dda Remḍan anda amaru yeddem-d seg Linjil iwakken at yesenṭeḍ deg tira n wungal.